Charles: Lufta kundër drogës në Shqipëri pengohet nga korrupsioni
Nd/Sekretari i Shtetit, Robert Charles, thotë se Shqipëria duhet t’i kushtojë vemendje integritetit të zyrtarëve të policisë, doganave
Në raportin e Departamentit të Shtetit mbi Strategjinë Ndërkombëtare për Kontrollin e Drogave thuhet se qeveria e Shqipërisë, e ndodhur nën presionin e komunitetit ndërkombëtar dhe me ndihmën e tij, po godet në mënyrë më agresive elementët kriminalë, por puna e saj dëmtohet nga mungesa e burimeve dhe korrupsioni në masë. Grupe të krimit të organizuar e përdorin Shqipërinë si pikë kalimi për shkak të pozitës strategjike të vendit, kufijve të pambrojtur dhe sistemeve të saj të dobëta gjyqësore e policore, thuhet në raportin e Departamentit të Shtetit. Burimet kryesore të fitimeve të paligjshme janë krimet që lidhen me drogat, vjedhjet, shkeljet e rregullave doganore, shfrytëzimi i prostitucionit, trafikimi i armëve dhe i automjeteve si dhe vjedhja nëpërmjet abuzimit të detyrës. Pastrimi i parave që vinë nga këto bëhet me lehtësi në Shqipëri për shkak të kontrollit të dobët qeveritar dhe në disa raste për shkak të korrupsionit zyrtar: Ndihmës Sekretari i Shtetit, Robert Charles, thotë se Shqipëria duhet t’i kushtojë vemendje integritetit të zyrtarëve të policisë, zyrtarëve të doganave dhe të kufirit si dhe zyrtarëve të lartë. Në qoftë se problemi do të kapej që në fillim, eliminimi i tij do të ishte më i lehtë: ”. Zoti Charles thotë se krahas me trafikun, fatkeqësisht në Shqipëri është rritur edhe konsumi i drogave, që kur merren në gjendje të koncentruar kanë pasoja vdekjeprurëse. Për sa i përket parandalimit të këtij konsumi, thotë zoti Charles, Shqipërisë i mbetet shumë punë për të bërë duke filluar me informimin e fëmijëve dhe prindërve për rreziqet dhe pasojat e përdorimit të narkotikëve. Disa herë duket sikur problemi i drogës është bashkëudhëtar i zhvillimit shoqëror. Por Ndihmës-sekretari i Shtetit, Rober Charles thotë se fakti që disa shoqëri të zhvilluara si ato të vendeve skandinave e kanë zgjidhur atë, tregon se problemi është i kontrollueshëm kudo, po të bëhen përpjekjet e duhura si në aspektin politik ashtu edhe në atë shoqëror.